CELEX: 32010R0568
Language: hu
Date: 2010-06-29 00:00:00
Title: A Bizottság 568/2010/EU rendelete ( 2010. június 29. ) a 767/2009/EK európai parlamenti és tanácsi rendelet III. mellékletének az n-alkánokon tenyésztett, Candida nemzetségbe tartozó élesztőkből nyert fehérjetermékek forgalomba hozatalának vagy takarmányozási célú felhasználásának tilalma tekintetében történő módosításáról  (EGT-vonatkozású szöveg )

30.6.2010   
            
            
               HU
            
            
               Az Európai Unió Hivatalos Lapja
            
            
               L 163/30
            
         A BIZOTTSÁG 568/2010/EU RENDELETE
   (2010. június 29.)
   a 767/2009/EK európai parlamenti és tanácsi rendelet III. mellékletének az n-alkánokon tenyésztett, Candida nemzetségbe tartozó élesztőkből nyert fehérjetermékek forgalomba hozatalának vagy takarmányozási célú felhasználásának tilalma tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   a takarmányok forgalomba hozataláról és felhasználásáról, az 1831/2003/EK rendelet módosításáról, valamint a 79/373/EGK tanácsi irányelv, a 80/511/EGK bizottsági irányelv, a 82/471/EGK, 83/228/EGK, 93/74/EGK, 93/113/EK és 96/25/EK tanácsi irányelv és a 2004/217/EK bizottsági határozat hatályon kívül helyezéséről szóló, 2009. július 13-i 767/2009/EK európai parlamenti és tanácsi rendeletre (1) és különösen annak 6. cikke (2) bekezdésének második albekezdésére,
   mivel:
   
               (1)
            
            
               A 767/2009/EK rendelet a takarmányokra vonatkozó általános biztonsági és forgalmazási követelményeket állapít meg. Tartalmazza különösen azon anyagok jegyzékét, amelyek takarmányozási célú forgalomba hozatala vagy felhasználása korlátozott vagy tilos.
            
         
               (2)
            
            
               A 82/471/EGK tanácsi irányelv (2) és az n-alkánokon tenyésztett Candida élesztőkből nyert fehérjetermékek takarmányokban történő felhasználásának betiltásáról szóló, 1985. július 10-i 85/382/EGK bizottsági határozat (3) megtiltják az n-alkánokon tenyésztett Candida élesztőkből nyert fehérjetermékek forgalomba hozatalát és takarmányokban történő felhasználását. A tilalom oka, hogy az n-alkánokon tenyésztett, Candida nemzetségbe tartozó élesztők egyes törzsei patogének, és bizonyos körülmények között túlérzékenységi reakciókat idézhetnek elő, ezért potenciális kockázatot jelentenek mind az állati, mind az emberi egészségre.
            
         
               (3)
            
            
               Új műszaki fejlesztések és arra vonatkozó új bizonyítékok hiányában, hogy e fehérjetermékek takarmányozási célú felhasználása biztonságos, e termékek forgalomba hozatalát és felhasználását továbbra is meg kell tiltani, és a 767/2009/EK rendeletnek létre kell hoznia e tilalmat.
            
         
               (4)
            
            
               A takarmánybiztonsági kockázatok kezelése érdekében a 767/2009/EK rendelet III. mellékletének 1. fejezetébe fel kellett venni a korábban a 2004/217/EK bizottsági határozatban (4) megállapított azon anyagok jegyzékét, amelyek takarmányozási célú forgalomba hozatala tilos.
            
         
               (5)
            
            
               A 767/2009/EK rendelet III. melléklete 1. fejezetének 5. és 6. pontját hozzá kell igazítani a 2004/217/EK határozathoz.
            
         
               (6)
            
            
               A 767/2009/EK rendeletet ezért ennek megfelelően módosítani kell.
            
         
               (7)
            
            
               Az egyértelműség érdekében a 85/382/EGK határozatot hatályon kívül kell helyezni
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 767/2009/EK rendelet III. mellékletének 1. fejezete a következőképpen módosul:
   
               1.
            
            
               Az 5. és 6. pont helyébe a következő szöveg lép:
               
                           „5.
                        
                        
                           A települési szennyvíz kezeléséről szóló, 1991. május 21-i 91/271/EGK tanácsi irányelv (5) 2. cikkében meghatározottak szerinti települési, háztartási és ipari szennyvíz kezelési folyamatainak különböző fázisaiból származó valamennyi hulladék, függetlenül e hulladékok további kezelésétől és a szennyvíz eredetétől (6).
                        
                     
                           6.
                        
                        
                           Szilárd települési hulladék (7), például háztartási hulladék.
                        
                     
         
               2.
            
            
               A fejezet a következő 8. ponttal egészül ki:
               
                           „8.
                        
                        
                           Az n-alkánokon tenyésztett, Candida nemzetségbe tartozó élesztőkből nyert fehérjetermékek.”
                        
                     
         2. cikk
   A 85/382/EGK határozat hatályát veszti.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   Ezt a rendeletet 2010. szeptember 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. június 29-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 229., 2009.9.1., 1. o.
   
      (2)  HL L 213., 1982.7.21., 8. o.
   
      (3)  HL L 217., 1985.8.14., 27. o.
   
      (4)  HL L 67., 2004.3.5., 31. o.
   
      (5)  HL L 135., 1991.5.30., 40. o.
   
      (6)  A »szennyvíz« kifejezés nem vonatkozik a »technológiai vízre«, azaz az élelmiszer- vagy takarmányipari létesítményekhez tartozó önálló csatornarendszerekből származó vízre; amennyiben ezeket a csatornákat vízzel táplálják, a vizet nem lehet takarmányozásra használni, kivéve, ha az egészséges és tiszta víz, az emberi fogyasztásra szánt víz minőségéről szóló, 1998. november 3-i 98/83/EK tanácsi irányelv (HL L 330., 1998.12.5., 32. o.) 4. cikkében meghatározottak szerint. A halászati ágazatok esetében az érintett csatornarendszereket táplálhatják az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (HL L 139., 2004.4.30., 1. o.) 2. cikkében meghatározott tiszta tengervízzel is. A technológiai víz nem használható takarmányozási célra, kivéve, ha takarmány- vagy élelmiszer-ipari anyagokat tartalmaz és technikailag mentes tisztítószerektől, fertőtlenítőszerektől vagy egyéb olyan anyagoktól, amelyeket a takarmányozásról szóló jogszabályok nem engedélyeznek.
   
      (7)  A »szilárd települési hulladék« kifejezés nem vonatkozik az 1774/2002/EK rendeletben meghatározottak szerinti élelmiszer-hulladékra.”